To røvere blev anholdt kort efter et røveri i SuperBrugsen i Sulsted - og det var ikke en tilfældighed. Nordjyllands Politi havde nemlig aftenen forinden modtaget en henvendelse en borger om, at der var en mistænkelig bil udenfor butikken. - Vi er utroligt taknemmelige. Det her viser, at borgerhenvendelser hjælper noget. Vi vil gerne opfordre andre til at gøre det samme, siger vicepolitikommissær i Nordjyllands Politi Torben Asmussen til TV2/Nord. Området omkring Aalborg har været meget plaget af røverier den seneste tid. Tirsdag kunne TV2/Nord fortælle, at omkring halvdelen af Nordjyllands røverier i 3. kvartal blev begået i Vodskov. - Vi ser nogle mønstre i de røverier, der har været, og vi opfordrer borgere til at rette henvendelse, hvis de ved noget, siger vicepolitikommissæt Torben Asmussen til TV2/Nord. Eventuelle henvendelser kan gives til Nordjyllands Politi på 1-1-4.

Opsummering:
Det var slet ikke en tilfældighed, at en betjent fra Nordjyllands Politi befandt sig i SuperBrugsen i Sulsted. Han var der på baggrund af en borgerhenvendelse.